Kostalvmattevever

Kostalvmattevever (Maro lehtineni) er en av edderkoppene i gruppen mattevevere og dvergedderkopper (Linyphiidae).

Utseende  
Kostalvmattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Rødlistevurdering 
Det er blitt lagt til mange funn av kostalvmattevever Maro lehtineni siden siste rødliste, og det finnes nå 40 funn av arten i Vestland og i Vestfold og Telemark (Artskart). Kostalvmattevever lever i fuktige marker så som våtmark og på kortvokst mose i skog (Nentwig m. fl. 2020).

Kostalvmattevever vurders derfor som livskraftig, LC, selv om forekomst inklusive usikkerhet fortsatt tilsier at arten kunne ha havnet på kategorien EN med bakgrunn i begrenset forekomstareal, til tross for ytterligere funn de siste årene. Utenom at forekomst og utbredelse har økt i det siste, har funnene også gitt mer kunnskap om artens habitat, som virker å være mer generelt enn antatt før. Kostalvmattevever er vurdert i 2021 som livskraftig, LC.

Referanser

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Maro (tysk)

Eksterne lenker 
 
 Dvergedderkopper – edderkopper.net (norsk)

Mattevevere og dvergedderkopper